คือปกติเวลามีอะไรกับแฟนก็มักจะสวมถุงยางครับ แต่เมื่อสัปดาห์ที่ผ่านมาไม่ได้ป้องกัน ก็ตกลงกันว่าจะซื้อยาคุมฉุกเฉินมาทาน แต่แฟนกับไปซื้อยาคุมรายเดือนมาทาน แบบนี้น่าจะเสี่ยงท้องใช่มั้ยครับ ถ้ายังไม่พร้อมมีวิธีแนะนำมั้ยครับ
สวัสดีค่ะ การมีเพศสัมพันธ์โดยการใช้ถุงยางอนามัยนั้น หากใช้อย่างถูกต้อง ก็จะมีโอกาสตั้งครรภ์ประมาณ 2% แต่จากการใช้งานโดยทั่วไป พบสถิติโอกาสตั้งครรภ์ได้ประมาณ 18%แต่หากไม่ใช้ถุงยางอนามัยป้องกัน ก็ย่อมมีโอกาสตั้งครรภ์ได้มาก ซึ่งการทานยาคุมกำเนิดชนิด 21 หรือ 28 เม็ดทานหลังจากที่มีเพศสัมพันธ์ จะไม่สามารถช่วยป้องกันการตั้งครรภ์ได้ ดังนั้น หากไม่ได้อยู่ในช่วงระยะปลอดภัย (ภายในไม่เกิน 7 วัน นับจากวันแรกที่มีประจำเดือนมา) ก็ควรทานยาคุมฉุกเฉิน โดยควรรีบทานให้เร็วที่สุดหลังจากที่มีเพศสัมพันธ์ เพื่อให้เกิดประสิทธิภาพสูงสุด แต่ไม่ควรเกิน 72 ชั่วโมงสำหรับยาคุมกำเนิด หากได้เริ่มทานไปแล้ว ก็ให้ทานต่อไปได้ โดยให้ทานวันละ 1 เม็ดในเวลาเดียวกันของทุกวัน และเมื่อทานยาจนหมดแผง หากไม่มีประจำเดือนมา ก็ควรตรวจหาการตั้งครรภ์ดูด้วยค่ะ